
Nr. SC2010-14443/16.06.2010
R E F E R A T

Privind atribuirea in folosinta gratuita catre Uniunea Ucrainienilor din România Filiala Timiş a terenului situat in Timisoara inscris in Cf.416631 Timişoara cu nr. top 13494/1
      Se supune  spre analiză Comisiilor din cadrul Consiliului Local al Municipiului Timişoara, cererea inregistrata la Primaria Municipiului Timisoara cu numarul DP2010 - 004093/27.04.2010 a Uniunii Ucrainienilor din România – Filiala Timiş prin care se solicita atribuirea in folosinta gratuita sau prin concesiune a terenului situat in Timisoara str. Lidia in suprafata de 503 mp  inscris in Cf. 416631 Timişoara top. 13494/1, proprietatea Primăriei Municipiului Timişoara.

      Terenul solicitat este in fapt teren viran, liber de orice construcţii, nerevendicat conform  Legii 10/2001 ,247/2005, conform adresei nr. DP2010-4063/09.06.2010 a Serviciului Administrare Fond Funciar şi asupra lui nu sunt înregistrate litigii conform adresei Serviciului Juridic nr. UR2010-4093/11.06.2010.
      Totodată prin procesul verbal încheiat cu ocazia şedinţei Comisiei de Analiză a Spaţiilor cu Altă Destinaţie decât cea de Locuinţă, aceasta hotărăşte aprobarea cererii cu nr. de mai sus şi atribuirea în folosinţă gratuită a terenului, pentru construirea unei grădiniţe.
      În conformitate cu prevederile art.17 din Legea nr. 213/ 1998 privind proprietatea publica si regimul juridic al acesteia , modificata;
      În conformitate cu prevederile art. 36 alin2 lit .c si art 124 din Legea nr.215/2001 privind administratia publica locala;

Propunem

Atribuirea in folosinta gratuita pe o perioada  de 49 ani către Uniunea Ucrainienilor din România Filiala Timiş a terenului situat in Timisoara str. Lidia, inscris in Cf. 416631 Timişoara provenită din conversia de pe hârtie a CFnr.2, cu nr. Top13494/1. in suprafata de 503 mp pentru construirea unei grădiniţe mixte româno-ucrainiene.

